
ДО

ОБЩИНСКИ СЪВЕТ

БУРГАС

Д О К Л АД Н А  З А П И С К А

ОТ ДИМИТЪР НИКОЛОВ
КМЕТ НА ОБЩИНА БУРГАС
ОТНОСНО: Провеждане на Общо събрание на съдружниците на „Бургасинвест“ ООД, определяне на представител на Община Бургас и начина на гласуване по дневния ред.
УВАЖАЕМИ ОБЩИНСКИ СЪВЕТНИЦИ,

Моля, на основание чл. 33, ал. 5 от Правилника за организацията и дейността на общинския съвет и взаимодействието му с общинската администрация на Община Бургас, да разгледате настоящата докладна записка на насроченото за 26.02.2019 г. заседание на Общински съвет – Бургас. Мотивите за спешност са свързани с входирана на 21.02.2019г. покана за провеждане на общо събрание на съдружниците на „Бургасинвест“ ООД и необходимост да бъде избран представител на общината и да бъдат определени съдържанието на изявленията, действията и становищата му.
В Община Бургас е постъпила покана, с вх.№ 53-00-75/21.02.2019г. за провеждане на Общо събрание на „Бургасинвест“ ООД на 11.03.2019г. от 14,00 часа. Първа точка от дневния ред е избор на управител на дружеството, поради изтичане на шестмесечния срок на договора за възлагане на управлението между „Бургасинвест“ ООД и г-н Н. Димитров. 
Съгласно чл.15, т.5 от дружествения договор на „Бургасинвест“ ООД, Общото събрание избира управителя по предложение на Община Бургас, определя възнаграждението му и го освобождава от отговорност. В тази връзка, след проведен конкурс, съгласно решение  по т. 35, от дневния ред на заседание, проведено на 31.07.2018г. (Протокол № 45) на Общински съвет – Бургас, избраният представител на Община Бургас в общото събрание на съдружниците, предложи г-н Димитров, да бъде назначен за управител на дружеството, за срок от 6 месеца. След проведени разговори с екипа на „Бургасинвест“ ООД и ресорния заместник кмет, установих, че г-н Димитров се справя добре като управител, организира и координира работата на дружеството и търси възможности за разширяване на дейността. 
Съгласно чл.19, т.13 от Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас, представителите на общината в общото събрание на търговските дружества, в които общината е съдружник или акционер, правят изявления, извършват действия и изразяват становища в общото събрание на съдружниците само след изрично решение на Общинския съвет, определящо съдържанието на изявленията, действията или становищата, когато се касае за избиране на управител и определяне на възнаграждението му.
Целесъобразно е размера на възнаграждението на управителя да съответства на предвиденото месечно възнаграждение за управителите на едноличните търговски дружества, собственост на община Бургас.

В тази връзка, предлагам на Общински съвет – Бургас, да избере представител в Общото събрание на „Бургасинвест“ ООД и да го упълномощи да предложи за управител на дружеството г-н Н. Димитров за управител на „Бургасинвест“ ООД, за срок от 3 години.  
Втора точка от дневния ред – Разни включва запознаване на съдружниците с дейността на дружеството и обектите, които изпълнява.
Предвид изложеното и на основание чл. 137, ал.1, т.5 от Търговския закон, чл.10 и чл.19, т.13 от Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас и чл.15, т.5 от дружествения договор на „Бургасинвест“ ООД да вземе следните 
Р Е Ш Е Н И Я:

1. ОПРЕДЕЛЯ……………………………………………….……………за представител на Община Бургас в общото събрание на съдружниците на „Бургасинвест“ ООД.
2. ОПРАВОМОЩАВА представителя на Община Бургас, по предложения в поканата дневен ред със следните правомощия:

2.1. По т.1 от дневния ред: Да предложи за управител на „Бургасинвест“ ООД, г-н Н. Димитров, за срок от 3 години, с възнаграждение трикратен размер на средната брутна месечна заплата в дружеството, но не по – голям от размера на заплатата на Кмета на Община Бургас и с правомощия, описани в договор за възлагане на управлението Образец 2, приложение 1 към Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас и да гласува „ЗА“ избирането му.
2.2. По т.2 от дневния ред: Разни – да гласува съобразно интересите на Община Бургас.
3. Предвид предстоящата дата на свиканото общо събрание на дружеството и необходимостта да бъде избран управител, на основание чл.60 от Административно-процесуалния кодекс допуска предварително изпълнение на настоящото решение на Общински съвет-Бургас.

Приложение: Покана за общо събрание на „Бургасинвест“ ООД
С уважение,

ДИМИТЪР НИКОЛОВ

КМЕТ НА ОБЩИНА БУРГАС

Съгласувал:
Златина Георгиева

Директор на дирекция ПНО

Изготвил:

 Ивелина Стратева

Директор на дирекция ИСД

